Grebenščikova iela

Grebenščikova iela ir iela Rīgā, Latgales priekšpilsētā Latgales apkaimē. Iela sastāv no 2 braukšanas joslām. Grebenščikova iela sākas pie krustojuma ar Krasta ielu un beidzas krustojumā ar Latgales ielu. Kopējais ielas garums ir 451 metrs.

 Vēsture 
Nelielā iela ilgu laiku pastāvēja bez nosaukuma. 19. gadsimtā to ierobežoja Sarkanā kalniņa tirgus laukums no Latgales ielas puses un Daugavas Krasta iela no otras puses.

1885. gadā tā tika nosaukta par Grebenščikova ielu, par godu līdzās esošajai Grebenščikova vecticībnieku lūgšanu namam-nabagmājai, kas savukārt Rīgas tirgotāja un mecenāta Alekseja Grebenščikova () vārdā nosaukta 1826. gadā.

1950. gadā, Latvijas PSR laikā, Grebenščikova iela pārsaukta par godu krievu revolucionāram N. Ogarjovam par Ogarjova ielu. 1990. gadā iela atguva savu vēsturisko nosaukumu Grebenščikova iela.

 Ielu savienojumi 
Grebenščikova iela ir savienota ar šādām ielām:
 Krasta iela
 Mazā Krasta iela
 Pirts iela
 Latgales iela

 Objekti 
Grebenščikova ielā 1 atrodas SIA "Veselības centrs 4" filiāle "Diagnostikas centrs". Pie ielas atrodas arī Rīgas Grebenščikova vecticībnieku draudzes lūgšanu nams (adrese Mazā Krasta iela 73).

 Skatīt arī 
 Latgales priekšpilsēta
 Latgales apkaime

 Atsauces 

Kategorija:Ielas Latgales apkaimē
Kategorija:Latgales priekšpilsēta